ཐེངས་འདིར་གླེང་བར་བྱ་བའིསྐྱ་ཞད་ལྔ་བཅུའམ་ཡང་ནགྷི་རེའི་གྲིབ་ནག་ལྔ་བཅུཞེས་བྱ་བ་ནི་འདོད་སྲེད་ཀྱི་སྒྲུང་དེབ་ཅིག་ཡིན་ལ་གློག་བརྙན་ཞིག་ཀྱང་ཡིན།དེའི་གློག་བརྙན་ནི་གྷོ་བྷོལ་གློག་བརྙན་ཀུང་ཟིས་བཟོས་པ་ཡིན།༢༠༡༥ལོའི་ཟླ་༢པའི་ཚེས་༡༣ཉིན་གློག་བརྙན་ཁང་ནས་སྟོན་མགོ་བརྩམས།ཁྱོན་ཌོ་ལོར་དུང་ཕྱུར་ལྔ་དང་བྱེ་བ་བདུན་ཙམ་གྱི་རིན་པའི་སྤ་སེ་བཙོང་སྟེ་དེའི་ཚ་རླབས་གོ་ལ་ཧྲིལ་བོར་འཕྱུར།སྒྲུང་དེབ་ནི་དབྱིན་ཇིའི་བུད་མེད་རྩོམ་པ་པོ་ཨེ་ཨལ་རྗེམ་ཟིའིསྨྱུག་འོག་ནས་ཐོན་པ་ཡིན།བརྩམས་སྒྲུང་དེའི་མིང་ལའངསྐྱ་ཞད་ལྔ་བཅུཟེར་བ་དང་༢༠༡༡ལོར་པར་སྐྲུན་བྱས།དེབ་དེར་ཁག་རྗེས་མ་གཉིས་ཀྱང་བྲིས་ཡོད།དེ་ཉིད་འཛམ་གླིང་ཡོངས་སུ་དེབ་གྲངས་དུང་ཕྱུར་བརྒལ་བ་བཙོང་ཟིན་ཅིང་།ད་ལྟའི་བར་དུ་སྐད་རིགས་ང་གཉིས་ལ་བསྒྱུར་འདུགརྩོམ་པ་པོ་ཨེ་ཨལ་རྗེམ་ཟི་ནི་བརྙན་འཕྲིན་ལེ་ཚན་གྱི་སྒྲིག་བཟོ་བ་ཞིག་ཡིན་པ་དང་མོའི་ཁྱོ་ཀ་ནི་འཁྲབ་གཞུང་རྩོམ་པ་པོ་ཞིག་ཡིན།དང་པོ་དེ་ནི་དྲ་ལམ་དུ་བཀོད་པའི་སྒྲུང་ཞིག་ཡིན་ཞིང་མིང་ལསྲིད་པའི་བདག་པོཞེས་འབོད།འོན་ཀྱང་ཀློག་མཁན་གྱིས་ཨ་གསར་ཆེན་པོ་བྱས་པས་དེབ་མིང་བཅོས་ཏེ་པར་དུ་བསྐྲུན།